stanford-oval/wikipedia huggingface dataset:
22. elokuuta
Nimipäivät

suomalainen kalenteri: Iivari, Iivo
suomenruotsalainen kalenteri: Ivar, Joar
ortodoksinen kalenteri: Ake, Laila
pohjoissaamenkielinen kalenteri: Ivvár
vanhemmissa kalentereissa: Brynolphus, Eleasar, Feodor, Henrietta, Iivar, Iiwar, Sacheus, Sosigenes, Symphorian, Timotheus, Zacheus
Tapahtumia

565 – Ensimmäinen maininta Loch Nessin hirviöstä: Pyhän Columban väitetään torjuneen hirviön hyökkäyksen.
1485 – Bosworthin taistelu päätti käytännössä Ruusujen sodan.
1642 – Kaarle I syytti Englannin parlamentin jäseniä pettureiksi. Englannin sisällissota alkoi.
1770 – James Cookin retkikunta nousi maihin Australian itärannikolla.
1775 – Britannian kuningas Yrjö III julisti Yhdysvaltain siirtokuntien olevan avoimessa kapinassa.
1846 – Yhdysvallat liitti New Mexicon itseensä.
1864 – 12 valtiota allekirjoitti ensimmäisen Geneven sopimuksen.
1902 – Cadillac Automobile Company perustettiin.
1910 – Japani liitti Korean itseensä.
1914 – Ensimmäinen maailmansota: brittiläiset ja saksalaiset joukot taistelivat Belgiassa ensimmäistä kertaa keskenään tässä sodassa.
1922 – Ensimmäinen suomalainen vapaamuurariloosi Suomi loosi 1 perustettiin.
1926 – Johannesburgista löydettiin kultaa.
1944 – Toinen maailmansota: Normandian maihinnousu päättyi.
1944 – Toinen maailmansota: Neuvostoliitto valloitti Romanian.
1962 – Maailman ensimmäinen ydinkäyttöinen rahtialus, NS Savannah, palasi neitsytmatkaltaan.
1972 – Kansainvälinen olympiakomitea erotti Rhodesian jäsenyydestään sen rasistisen politiikan takia.
2004 – Edvard Munchin teos Huuto varastettiin Oslon Munch-museosta.
Jukka Törmä

Jukka Törmä keikalla 2011.
Jukka Tapio Törmä (30. toukokuuta 1957 Tampere – 25. marraskuuta 2021 Tampere) oli tamperelainen muusikko ja lauluntekijä.
Keikkailun hän aloitti jo vuonna 1974 ja se jatkui hänen kuolemaansa asti. Ensimmäinen merkittävä kokoonpano oli Ruinari Einari, jota markkinoi Tappi Suojanen persoonalliseen tyyliinsä. Alkuperäisen yhtyeen hajottua bändi teki keikkoja myös nimellä Kummitus.
Vuonna 1977 Törmä aloitti kultaseppäkoulun Westendin invalidien ammattioppilaitoksessa, josta valmistui 1981. Opiskelun ohella alkoi syntyä omia lauluja ja esiintymisiä oli paljon Helsingin seudulla. Omien laulujen ansiosta alkoi tunnettuutta syntyä juuri pääkaupunkiseudulla, jossa mies vaikutti varsin voimallisesti Lepakkoliikkeessä ja Elävän musiikin yhdistyksissä. Valmistuttuaan vuoden 1981 toukokuussa Jukka sai heinäkuussa levytyssopimuksen RCA/Kerberokselle.
Törmän ensimmäinen levy oli Jukka Törmä & Omuna (1981; tuotanto: Juice Leskinen). Jukka Törmä & Omuna -yhtyeessä soittivat muun muassa Vesa Sytelä (rummut), Jukka Järvinen (kosketinsoittimet) ja Sami Ruusukallio (basso). Omuna keikkaili ahkerasti parin vuoden ajan.
Tämän jälkeen Törmä teki 12 vuoden ajan keikkoja Särkänniemen lasten eläintarhassa ja vaikutti katusoittajana Tampereen katukuvassa tehden myös muita keikkoja jatkuvasti. MTV3 teki Törmästä dokumenttiohjelman vuonna 1990.
Törmä on voittanut Katusoiton Suomen mestaruuden 1999; Juomalaulun SM tuli vuonna 2000 ja Tapsan Tahdit Törmä voitti vuonna 2002.
Vuonna 1998 perustettiin Studio Kakadu.
Kokoonpanoja

Törmä keikkaili muun muassa yhtyeissä Jukka Törmä Band, Nelitahtikone ja Jukka Törmä & Rotvalli. Muita soittajia olivat muiden muassa Matti Palmutie, Pekka Jokiniemi, Antti Väljä, 
Jussi Kinnunen, Markku Ahokas, Jukka Honkamäki, Jaska Eerola, Tapio Heinonen, Kalle Palomäki, Niko Viitamäki, Arto Ahonen ja Vesa Sahlgren.
Duo Jukka Törmä & Eki Vilen teki akustisia keikkoja, joiden ohjelmisto koostui ainoastaan Törmän omasta tuotannosta.
Viimeiseksi jäi bändi Jukka Törmä & Tammelan Woima (Jukka Törmä, kitara ja laulu; Kris Le May, basso; Antti Rissanen, rummut.
Säveltäjänä ja sanoittajana

Jukka Törmä säveltsi n. 300 laulua/tekstiä. Tuotantoon sisältyi oman ohjelmiston lisäksi lastenmusiikkia, mainosmusiikkia, tilausmusiikkia TV- ja radio-ohjelmiin sekä tekstejä/musiikkia muille artisteille.
Diskografia

Jukka Törmä / Omuna (albumi 1981)
Työttömän arkipäivä (albumi 1982)
Työttömän arkipäivä (single 1982)
Mulla on miljoona unelmaa (single 1992)
Katseen takaa (albumi 1995)
Lähellä sua (single 2001)
Oton päivä (single 2000)
Tässä ja nyt (albumi 2003)
Mukana kokoelmilla Juomalaulut Vol-1 ja Isoon Janoon
Muuta

Valmistui kultasepäksi (WIA 1981)
Esiintyi Särkänniemen lasten eläintarhassa pitäen lastenlaulutuokioita 12 vuotta
Esiintyi kymmenissä tv-ohjelmissa
MTV3 esitti dokumentin Jukka Törmästä 1990
Vammaisten vuosikymmenen tunnuslaulu julkaistiin 1992
Esiintyi Punk-ooppera Punktiossa 1995
Esiintyi lasten elokuvassa (TV-2)
Kirjoitti levyarvosteluja, lehtijuttuja ym.
Aiheesta muualla

Jukka Törmän kotisivut (Arkistoitu – Internet Archive)
Jukka Törmän sävellystuotanto Suomen äänitearkistossa (1901–1999)
Jukka Törmän sanoitustuotanto Suomen äänitearkistossa (1901–1999)
Jukka Törmän sovitustuotanto Suomen äänitearkistossa (1901–1999)
| --- | --- |
Auktoriteettitunnisteet: Taiteenala :  MusicBrainz
Bambuser

Bambuser Logotype
Bambuser on ruotsalainen yritys, jonka verkkopalvelun kautta älypuhelimen ja tietokoneen käyttäjä voi lähettää videota suorana internetiin. Verkkopalvelu avattiin vuonna 2007. Palvelu oli ilmainen yksityishenkilöille ja voittoa tavoittelemattomille yhteisöille. Bambuser ilmoitti käyttäjilleen yksityiskuluttajille tarkoitetun toiminnan loppumisesta joulukuussa 2017. Bambuser siirtyy markkinoimaan ja kehittämään ainoastaan yrityksille ja yhteisöille suunnattua IRIS videojakopalveluaan.
Jotkin hallitukset ovat estäneet pääsyn palveluun mielenosoitusten aikaan, esimerkiksi Syyrian hallitus keväällä 2012. Bambuserilla on toimisto ja kaksi yhtiön perustajiin kuuluvaa työntekijää myös Suomessa.
Aiheesta muualla

Bambuser
2. kesäkuuta

2. kesäkuuta on gregoriaanisen kalenterin mukaan vuoden 153. päivä (154. päivä karkausvuonna). Vuodesta on jäljellä 212 päivää.
Nimipäivät

suomalainen kalenteri: Venla
suomenruotsalainen kalenteri: Venla, Vendla
ortodoksinen kalenteri: Voitto, Johannes, Juhani, Juha
pohjoissaamenkielinen kalenteri: Venlá
vanhemmissa kalentereissa: Erasmus, Gottskalck, Hyvikki, Marcellia, Marcellinus, Marcellus, Nicephorus, Rutger, Waldemar, Wenla
Tapahtumia

455 – Rooman ryöstö: Geisericin johtamat vandaalit saapuivat Roomaan. He ryöstivät kaupunkia kaksi viikkoa vieden mukanaan lukemattomia kalleuksia, muun muassa Jerusalemin temppelin esineitä, jotka Titus, keisarinna Eudoxia ja hänen tyttärensä Eudokia ja Plakidia olivat tuoneet sotasaaliina Roomaan.
575 – Benedictus I valittiin paaviksi.
1689 – Suomen ensimmäisen apteekin, Kauppatorin Apteekin perustamisoikeus myönnettiin Turkuun.
1848 – Prahan slaavilainen kongressi alkaa.
1897 – Vastauksena kuolemaansa liittyneisiin huhuihin totesi Mark Twain New York Journalin mukaan, että ”Huhut kuolemastani olivat vahvasti liioiteltuja”.
1922 – Suomen presidentti K. J. Ståhlberg myönsi eron Vennolan hallitukselle ja nimitti Suomen ensimmäisen virkamieshallituksen, Cajanderin I hallituksen.
1924 – Presidentti Calvin Coolidge allekirjoitti lain, joka myönsi intiaaneille kansalaisoikeudet Yhdysvalloissa.
1935 – Baseball-tähti Babe Ruth ilmoitti lopettavansa pelaamisen.
1941 – Toinen maailmansota: Kreetan taistelun jälkeen saksalaiset aloittivat rangaistustoimensa siviilejä vastaan. Ensimmäiset siviilivangitut teloitettiin Kontomarissa.
1946 – Italian tasavallan synty: italialaiset päättivät kansanäänestyksessä vaihtaa valtiomuotonsa monarkiasta tasavallaksi. Kansanäänestyksen jälkeen Italian kuningas Umberto II karkotettiin.
1953 – Yhdistyneen kuningaskunnan kuningattaren Elisabet II:n kruunajaiset olivat ensimmäiset televisioidut kruunajaiset.
1955 – Neuvostoliitto ja Jugoslavia allekirjoittivat Belgradin julistuksen, mikä normalisoi vuonna 1948 katkenneet maiden väliset suhteet.
1965 – Vietnamin sota: ensimmäinen erä australialaisia taistelujoukkoja saapui Etelä-Vietnamiin.
1966 – Avaruustutkimus: Surveyor 1 laskeutui ensimmäisenä yhdysvaltalaisena avaruusluotaimena pehmeästi Kuun pinnalle Oceanus Procellarumiin. Neuvostoliittolainen Luna 9 oli laskeutunut onnistuneesti Kuuhun neljä kuukautta aikaisemmin.
1979 – Ensimmäinen Provinssirock järjestettiin Seinäjoella.
1979 – Paavi Johannes Paavali II vieraili kotimaassaan Puolassa ensimmäisenä kommunistisessa valtiossa käyneenä paavina.
1985 – Sarjamurhaaja Leonard Lake pidätettiin San Franciscon lähellä Kaliforniassa myymälävarkaudesta.
1994 – Maailman taloudellisten ja poliittisten vaikuttajien muodostaman Bilderberg-ryhmän kokous alkoi Helsingissä Kalastajatorpalla.
1997 – Timothy McVeigh tuomittiin murhasta ja salaliitosta osallisuudestaan vuonna 1995 tapahtuneeseen Oklahoma Cityn liittovaltion rakennuksen (”Alfred P. Murrah Federal Building”) räjäytykseen.
2002 – Leppävaaran kaupunkirata otettiin käyttöön.
2003 – Euroopan avaruusjärjestö laukaisi ensimmäisen planeettaluotaimensa, Mars Expressin, Marsiin.
2005 – Kampin uusi bussiterminaali avattiin.
2011 – Helatorstai poikkeuksellisesti kesäkuussa.
Kuolleita

657 – Eugenius I, paavi
1754 – Beata Bladh, suomalainen kauppahuoneen omistaja ja laivanvarustaja (s. 1697)
1862 – Aleksei Fjodorovitš Orlov, venäläinen kenraali (s. 1787)
1868 – Emanuel Kanajärvi, suomalainen talonpoika, kuudennusmies ja bibliofiili (s. 1801)
1882 – Giuseppe Garibaldi, italialainen nationalisti (Italian yhdistäjä) (s. 1807)
1921 – Hjalmar Linder, suomalainen suurmaanomistaja (s. 1862)
1934 – James Rolph, yhdysvaltalainen poliitikko ja San Franciscon pormestari 1912–1931 (s. 1869)
1937 – Louis Vierne, ranskalainen säveltäjä ja urkuri (s. 1870)
1962 – Æneas MacKenzie, skotlantilais-yhdysvaltalainen elokuvakäsikirjoittaja (s. 1889)
1970 – Bruce McLaren, uusiseelantilainen kilpa-autoilija, kilpa-autojen suunnittelija ja valmistaja (McLaren -F1-tallin perustaja) (s. 1937)
1980 – Karl Nickul, suomalainen pasifisti, saamelaisten tutkija ja puolestapuhuja (s. 1900)
1986 – Aurel Joliat, kanadalainen jääkiekkoilija (s. 1901)
1990 – Reginald Carey Harrison (”Rex Harrison”), englantilainen Oscar-palkittu näyttelijä (My Fair Lady) (s. 1908)
2001 – Giuseppe Antonio Berardinelli (”Joey Maxim”), yhdysvaltalainen nyrkkeilijä (maailmanmestari) (s. 1922)
2008 – Ellas Otha Bates (”Bo Diddley”), yhdysvaltalainen muusikko (s. 1928)
2008 – Ken Naganuma, japanilainen jalkapalloilija (s. 1930)
2009 – David Eddings, yhdysvaltalainen fantasiakirjailija (Belgarionin taru) (s. 1931)
2012 – Kathryn Joosten, yhdysvaltalainen näyttelijä (West Wing) (s. 1939)
2013 – Grizelda Kristiņa, viimeinen liiviä äidinkielenään puhunut henkilö (s. 1910)
2014 – Ivan Brzić (”Ivica Brzić”), serbialainen jalkapalloilija ja valmentaja (s. 1941)
2014 – Alexander Shulgin, yhdysvaltalainen farmakologi ja kemisti (s. 1925)
2015 – Alberto De Martino, italialainen elokuvaohjaaja ja käsikirjoittaja (s. 1929)
2015 – Juhani Hult, suomalainen maantieteilijä ja professori (s. 1933)
2015 – Irwin Rose, vuoden 2004 Nobelin kemianpalkinnon saanut yhdysvaltalainen biokemisti (s. 1926)
2016 – Corry Brokken, alankomaalainen laulaja (s. 1932)
2016 – Annukka Roininen, suomalainen televisiotoimittaja (s. 1976)
2017 – Peter Sallis, brittiläinen näyttelijä ja ääninäyttelijä (Wallace ja Gromit) (s. 1921)
2017 – Jeffrey Tate, englantilainen kapellimestari (s. 1943)
2018 – Paul Delos Boyer (”Paul D. Boyer”), vuoden 1997 Nobelin kemianpalkinnon saanut yhdysvaltalainen biokemisti (s. 1918)
2018 – Malcolm Morley, brittiläinen taidemaalari (s. 1931)
2019 – Mart Nutt, virolainen poliitikko ja historioitsija (s. 1962)
2020 – Kaisu Liuhala, suomalainen musiikkituottaja ja sanoittaja (s. 1949)
2021 – Anja Levoranta, suomalainen taidemaalari (s. 1938)
2023 – Kaija Saariaho, suomalainen säveltäjä (s. 1952)
2024 – Janis Paige, yhdysvaltalainen näyttelijä (s. 1922)
2024 – Harold Snoad, brittiläinen televisiotuottaja ja -ohjaaja (s. 1935)
Juhlapäiviä

Kansainvälinen seksityöntekijöiden päivä. Päivää on vietetty vuodesta 1976.
| 0 | 1 | 2 |
| --- | --- | --- |
|  |   Lyhyt tiivistelmä päivästä 2. kesäkuuta: |  |
:  Kansainvälinen seksityöntekijöiden päivä  Vandaalit ryöstämässä Roomaa, Karl Brjullovin historiamaalaus vuosilta 1833–1836. 455 – Rooman ryöstö: Geisericin johtamat vandaalit tunketuivat Roomaan.  1689 – Suomen ensimmäinen apteekki, Kauppatorin Apteekki perustettiin.  1904 – Yhdysvaltalainen uimari ja näyttelijä Johnny Weissmuller syntyi.  1915 – Muotoilija Tapio Wirkkala syntyi.  1922 – Suomen presidentti K. J. Ståhlberg myönsi eron Vennolan II hallitukselle ja nimitti Suomen ensimmäisen virkamieshallituksen, Cajanderin I hallituksen.  1966 – Surveyor 1 laskeutui ensimmäisenä yhdysvaltalaisena avaruusluotaimena pehmeästi Kuun pinnalle ja otti kuvia Kuusta.  
Katso myös: kalenteri ~ 1. kesäkuuta, 3. kesäkuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Zulfiqar (panssarivaunu)

| Zulfiqar, Zulfeqhar |
| --- | --- |

Valmistushistoria
Valmistusmaa:   Iran
Tekniset tiedot
Pituus:  
– putki edessä:  9,20 m
Leveys:  3,6 m
Korkeus:  2,5 m
Taistelupaino:  52 t
Pääase:  125 mm sileäputkinen psv. kanuuna
Muu aseistus:  12,7 mm konekivääri ja 7,63 m konekivääri
Panssarointi:  komposiitti panssari
Moottori:  12-sylinterinen
Miehistö:  3
Zulfiqar (pers. ‏Zolfaqaar‎) on iranilainen taistelupanssarivaunu. Zulfiqar on nimetty Ali ibn Abi Talibin legendaarisen miekan mukaan.
Ensimmäiset Zulfiqarin prototyypit esiteltiin 1993. Kuusi lähes-tuotantomallia rakennettiin ja testattiin vuonna 1997. Tuotantolaitos, joka valmistaa Zulfiqarin lisäksi myös iranilaista Boragh-rynnäkköpanssarivaunua sekä BMP-2-rynnäkköpanssarivaunua avattiin vuonna 1997. Vuoteen 2012 mennessä oli valmistettu noin 100 Zulfiqaria.
Panssarivaunun laatikkomainen tykkitorni on paikallisesti tuotettu. Uskotaan, että Zulfiqar kehitettiin T-72-, M48 Patton- ja M60-panssarivaunujen komponenttien pohjalta. Zulfiqarin taistelupainon uskotaan olevan noin 36 t. Jotkin lähteet pitävät Zulfiqaria ja brasilialaista EE-T1 Osório -panssarivaunua samankaltaisina.
Zulfiqar vaatii toimiakseen kolmihenkisen miehistön. Panssarivaunun automaattilataajan uskotaan olevan sama kuin T-72:ssa.
Panssarivaunu käyttää sileäputkista 2A46-panssarivaunukanuunaa, joka on sama kuin T-72-panssarivaunussa. Tämä helpottaa panssarivaunun ammusten massatuottamista Iranissa, sillä suurin osa Iranin maavoimien taistelupanssarivaunuista on T-72-mallisia.
Zulfiqar-1:ssa on slovenialainen EFCS-3-tulenjohtojärjestelmä, jota käytetään myös Type 72Z -panssarivaunussa. Järjestelmä mahdollistaa liikkeestä ampumisen.
Versiot

Zulfiqar 1 perustuu yhdysvaltalaiseen M60 Patton -taistelupanssarivaunuun, joita Iran hankki ennen vallankumousta.
Zulfiqar 2 -versiossa on tehokkaampi moottori, sekä mahdollisesti parempi automaattilataaja.
Zulfiqar 3 on kehittynein versio Zulfiqar-perheessä. Siinä on paranneltu tulenjohtojärjestelmä, runko, moottori ja kanuuna. Siinä on myös vahvemmin panssaroitu tykkitorni, jossa on 125 mm 2A46-kanuuna, jolle on automaattilatain ja laseretäisyysmittari. Panssarivaunun telapyörät on myös peitetty panssarilevyllä.
Suomen Jousiampujain liitto

| Suomen Jousiampujain liitto |
| --- | --- |

Laji:  Jousiammunta
Toimialue:  kansallinen lajiliitto
Lyhenne:  SJAL
Päämaja:  Valimotie 10
Sijainti:  Helsinki, Suomi
Jäsenyydet:   WA  WAE  Suomen Olympiakomitea 
Jäsenet:  54 jäsenseuraa
Aiheesta muualla
Sivusto
Infobox OKNimi-testi OK: 
Suomen Jousiampujain liitto (lyh. SJAL)  on jousiammunnan kattojärjestö Suomessa. Liiton toiminnan tarkoituksena on edistää ja kehittää jousiammuntaurheilua sekä toimia jäsentensä valtakunnallisena liittona.  Liittoon kuuluu 54 suomalaista jousiammuntaseuraa, joissa on yhteensä noin 2800 jäsentä. Liitto on Kansainvälisen jousiammuntaliiton (WA), Euroopan jousiammuntaliiton (WAE) sekä Suomen Olympiakomitean jäsen.
Talous

Suomen Jousiampujain liitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 569 150 euroa. Vuosittainen tuki on ollut vuodesta 2023 lähtien 91 000 euroa.
Helena (mytologia)

Troijan Helena. Evelyn de Morganin maalaus vuodelta 1898.
Helena (m.kreik. Ἑλένη, Helenē; lat. Helena), joka tunnettiin myös Troijan Helenana, oli kreikkalaisessa mytologiassa Zeuksen ja Ledan tytär, ja Menelaoksen, Spartan kuninkaan puoliso. Hän oli Kastorin, Polydeukeen ja Klytaimestran sisar. Troijan sota alkoi, kun Paris sieppasi hänet.
Elämä > Syntymä

Useimmissa kertomuksissa, mukaan lukien Ilias ja Odysseia, Helena on Zeuksen ja Ledan tytär. Euripideen näytelmä Helena, joka on myöhäiseltä viidenneltä vuosisadalta eaa., on varhaisin lähde kertomaan tunnetuimman version Helenan syntymästä, jossa Zeus joutsenen hahmon ottaneena ja kotkan takaa-ajamana etsi turvaa Ledan sylistä. Leda kiintyi joutseneen ja nämä kaksi makasivat yhdessä. Aikanaan Leda sai munan, josta Helena kuoriutui. Toisessa versiossa tosin kerrotaan, että Helena olisikin ollut Nemesiksen, koston jumalan, tytär.
Elämä > Theseuksen sieppaus

Kaksi ateenalaista, Theseus ja Peirithoos, antoivat lupauksen avioitua Zeuksen tyttärien kanssa. Theseus valitsi Helena-lapsen, ja niin hän ja Peirithoos sieppasivat tämän pitääkseen hänet kunnes hän olisi tarpeeksi vanha avioon. Peirithoos puolestaan valitsi Persefonen, Haadeen puolison. He jättivät Helenan Theseuksen äidin, Aithran, luo ja matkustivat manalaan Haadeksen valtakuntaan siepatakseen Persefonen. Haades teeskenteli olevansa vieraanvarainen ja järjesti pidot, mutta heti kun miehet istuivat alas, käärmeet kietoituivat heidän jalkojensa ympärille pitäen heidän paikoillaan. Tämän jälkeen Kastor ja Polydeukes pelastivat Helenan ja palasivat hänen kanssaan takaisin Spartaan.
Useimmissa lähteissä mainitaan, että Helena oli tapahtumien aikaan melkoisen nuori. Lesboksen Hellanikos kertoo hänen olleen seitsenvuotias, kun taas Diodoros Sisilialainen väittää häntä kymmenvuotiaaksi. Toisaalta Stesikhoros kertoo Ifigeneian olleen Theseuksen ja Helenan tytär, jolloin olisi ilmeistä, että Helena olisi ollut lapsensynnytysiässä. Useimmiten Ifigeneian sanotaan kuitenkin olleen Agamemnonin ja Klytaimestran tytär, mutta Duris Samoslainen ja muut myöhemmät kirjoittajat seurasivat Stesikhoroksen selostusta tapahtuneesta.
Elämä > Avioliitto Menelaoksen kanssa

Kun Helenan tuli aika astua avioon, monet kuninkaat ja prinssit ympäri maailmaa saapuivat pyytämään hänen kättään tai laittoivat lähettiläänsä tekemään sen puolestaan. Kilpakosijoiden joukossa olivat Odysseus, Menestheus, Aias, Diomedes, Patroklos sekä Idomeneus, mutta suosikki oli Thyestestä maanpakoon veljensä kanssa lähtenyt Menelaos, joka joidenkin lähteiden mukaan ei itse saapunut paikalle, vaan häntä edusti hänen veljensä Agamemnon. Kaikki paitsi Odysseus toivat mukanaan paljon myötäjäislahjoja.
Tyndareus ei uskaltanut valita voittajaa kosijoista tai edes lähettää ketään pois peläten loukkaavansa heitä ja aiheuttavansa siten riitaa kosijoiden keskuudessa. Odysseus lupasi ratkaista ongelman, jos Tyndareus vain auttaisi häntä Penelopen, Ikaroksen tyttären kosiskelussa. Tyndareus suostui tähän heti, ja niin Odysseus ehdotti, että ennen valinnan tekemistä kaikkien kosijoiden tulisi vannoa juhlallinen vala, jossa nämä lupaavat puolustaa valittua puolisoa ketä tahansa vastaan, joka yrittää riitauttaa valinnan. Tämä ratkaisu osoittautuikin toimivaksi, ja niin Helena ja Menelaos naivat toisensa. Tyndareuksen kuoleman jälkeen Menelaoksesta tuli Spartan kuningas, koska ainoat miespuoliset vallanperijät, Kastor ja Polydeukes, olivat kuolleet ja nostettu Olympos-vuorelle.
Elämä > Helenan kilpakosijat

Helenan kosijoista on olemassa useampiakin eri luetteloita, koska he olivat myöhemmin myös Troijan sodan sankareita. Apollodoros listaa heistä nämä: Odysseus, Laerteen poika; Diomedes, Tydeuksen poika; Antilokhos, Nestorin poika; Agapenor, Ankaioksen poika; Sthenelos, Kapaneuksen poika; Amfimakhos, Kteatoksen poika; Thalpios, Eurytoksen poika; Meges, Fyleuksen poika; Amfilokhos, Amfiaraoksen poika; Menestheus, Peteoksen poika; Skhedios ja Epistrofos, Ifitoksen pojat; Polyksenos, Agastheneen poika; Peneleos, Hippalkimoksen poika; Leitos, Alektorin poika; Aias, Oileuksen poika; Askalafos ja Ialmenos, Areen pojat; Elefenor, Khalkodonin poika; Eumelos, Admetoksen poika; Polypoites, Peirithooksen poika; Leonteus, Koronoksen poika; Podaleirios ja Makhaon, Asklepioksen pojat; Filoktetes, Poiaan poika; Eurypylos, Euaimonin poika; Protesilaos, Ifikloksen poika; Menelaos, Atreuksen poika; Aias ja Teukros, Telamonin pojat; Patroklos, Menoitioksen poika.
Tämä luettelo ei ole täydellinen; Apollodoros mainitsee aikaisemmin Kinyraksen, Kyproksen kuninkaan, ja myöhemmin Idomeneuksen, Kreetan kuninkaan. Muita luetteloita ovat laatineet Hesiodos ja myöhemmin myös Hyginus.
Elämä > Pariksen viettelemä

Joitakin vuosia myöhemmin, Paris, Troijan prinssi, saapui Spartaan naidakseen Helenan, jonka Afrodite oli hänelle luvannut Pariksen valittua tämän kauneimmaksi jumalattareksi, tosin samalla saaden Athenen ja Heran vihat niskoillensa. Afroditen lupauksen mukaisesti Helena rakastuikin häneen, halukkaana jättämään taaksensa Menelaoksen ja Hermionen, heidän yhdeksänvuotiaan tyttärensä, voidakseen olla uuden rakkaansa kanssa.
Helenan suhde Parikseen vaihtelee tarinan alkuperästä riippuen. Toisissa hän rakastaa tätä syvästi (kenties Afroditen vaikutuksesta, joka alun perin lupasi hänet Parikselle), kun taas toisissa hänen kuvataan olevan Troijassa kaapattuna vastoin tahtoaan tai jopa uutta miestänsä vihaavana julmana, itsekkäänä naisena, joka toi onnettomuutta kaikille hänen ympärillään. Euripideen näytelmässä Helena Hermes loi Zeuksen pyynnöstä Helenan kopion pilvistä, eikä Helena itse olisi ikinä edes mennyt Troijaan, vaan olisi viettänyt koko sodan Egyptissä. Kaiken kaikkiaan häntä luonnehdittiin tavattoman kauniiksi.
Elämä > Troijan tuho

Kun Menelaos huomasi puolisonsa hävinneen, hän kutsui kaikki aiemmat kosijat paikalle täyttämään valansa. Tästä alkoi Troijan sota, johon lähes koko Kreikka osallistui joko Troijaan hyökäten tai sitä puolustaen.
Sodan myöhäisessä vaiheessa Filoktetes tappaa Pariksen, jonka kuoleman jälkeen hänen veljensä Deifobos nai Helenan, kunnes Menelaos tappoi hänet.
Menelaos oli vaatinut, että ainoastaan hän saisi surmata uskottoman vaimonsa; mutta kun hän nosti miekkansa niin tehdäkseen, tämän kauneus sai hänet tiputtamaan miekan kädestään, ja viemään hänet kanssaan takaisin Kreikkaan.